b'\n_START_ARTICLE_\nNationalliberale Partei\n_START_PARAGRAPH_\nNationalliberale Partei (NLP) var et preussisk politisk parti. Partiet blev grundlagt i 1867 som f\xc3\xb8lge af en afspaltning fra Deutsche Fortschrittspartei \xc3\xa5ret f\xc3\xb8r. Det konstituerede sig i 1866 i den preussiske landdag (parlamentets underhus)._NEWLINE_Vigtige punkter p\xc3\xa5 det politiske program var national tysk enhed, med milit\xc3\xa6re midler i Bismarcks \xc3\xa5nd, en parlamentarisk og konstitutionel retsstat og forandring af det tyske rige til en moderne industristat._NEWLINE_Partiet repr\xc3\xa6senterede hovedsageligt de nationalt og/eller liberalt indstilledes interesser dvs. dannelsesborgerskabet, ejendomsborgerskabet og det industrielle storborgerskab._NEWLINE_Efter novemberrevolutionen i 1918 mistede partiet sin betydning. Venstrefl\xc3\xb8jen dannede Deutsche Demokratische Partei, men flertallet af medlemmerne gik over til det h\xc3\xb8jreorienterede Deutsche Volkspartei, anf\xc3\xb8rt af Gustav Stresemann.'